Official Journal L 275 , 27/10/2000 P. 0037 - 0038



Smernica Európskeho parlamentu a Rady 2000/28/ES z 18. septembra 2000, ktorou sa mení a dopĺňa smernica 2000/12/ES o začatí a vykonávaní činností úverových inštitúcií EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na prvú a tretiu vetu článku 47 ods. 2, so zreteľom na návrh Komisie (1), so zreteľom na stanovisko Hospodárskeho a sociálneho výboru (2), so zreteľom na stanovisko Európskej centrálnej banky (3), konajúc v súlade s postupom stanoveným v článku 251 zmluvy (4), keďže: (1) V súlade s cieľmi zmluvy je žiaduce podporiť harmonický rozvoj činností úverových inštitúcií v rámci spoločenstva, najmä pokiaľ ide o vydávanie elektronických peňazí. (2) Určité inštitúcie obmedzujú svoje činnosti predovšetkým na vydávanie elektronických peňazí. Aby sa predišlo akémukoľvek skresľovaniu hospodárskej súťaže medzi vydavateľmi elektronických peňazí, aj pokiaľ ide o uplatnenie opatrení peňažnej politiky, je účelné, aby sa na tieto inštitúcie, ktoré sú predmetom osobitných ustanovení, berúc do úvahy ich špeciálne charakteristiky, vzťahovala smernica 2000/12/ES (5). (3) V dôsledku toho je účelné rozšíriť na tieto inštitúcie vymedzenie úverových inštitúcií podľa článku 1 smernice 2000/12/ES. (4) Smernica Európskeho parlamentu a Rady 2000/46/ES z 18. septembra 2000 o začatí, vykonávaní a opatrnom dohľade podnikania elektronicko-peňažných inštitúcií (6) vymedzuje elektronicko-peňažné inštitúcie. (5) Pre elektronické peniaze je potrebné, aby bolizameniteľnés cieľomzabezpečiťdôverudržiteľa, PRIJALI TÚTO SMERNICU: Článok 1 Smernica 2000/12/ES sa mení a dopĺňa takto: 1. Článok 1 bod 1, prvý pododsek, znie takto: "1. ,Úverová inštitúcia znamená: a) podnik, ktorého činnosťou je prijímanie vkladov alebo iných splatnýchpeňažných prostriedkov od verejnosti a poskytovanie úverov na vlastný účet alebo b) inštitúciu elektronického peňažníctva podľa smernice Európskeho parlamentu a Rady 2000/46/ES z 18. septembra 2000 o začatí a vykonávaní činností a dohľade nad obozretným podnikaním inštitúcií elektronického peňažníctva (*). ____________________ (*) Ú. v. ES L 275, 27.10.2000, s. 39." 2. V hlave V sa dopĺňa nový článok, ktorý znie: "Článok 33a Článok 3 smernice 2000/46/ES sa uplatní na úverové inštitúcie." Článok 2 1. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 27. apríla 2002. Bezodkladne o tom informujú Komisiu. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. 2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice. Článok 3 Táto smernica nadobúda účinnosť v deň uverejnenia v Úradnom vestníku Európskych spoločenstiev. Článok 4 Táto smernica je adresovaná členským štátom. V Bruseli 18. septembra 2000 Za Európsky parlament Za Radu predsedníčka predseda N. FONTAINE H. VÉDRINE ________ 1 Ú. v. ES C 317, 15.10.1998, s. 12. 2 Ú. v. ES C 101, 12.4.1999, s. 64. 3 Ú. v. ES C 189, 6.7.1999, s. 7. 4 Stanovisko Európskeho parlamentu z 15. apríla 1999 (Ú. v. ES C 219, 30.7.1999, s. 421), potvrdené 27. októbra 1999, spoločné stanovisko Rady z 29. novembra 1999 (Ú. v. ES C 26, 28.1.2000, s. 12) a rozhodnutie Európskeho parlamentu z 11. apríla 2000 (dosiaľ neuverejnené v úradnom vestníku). 5 Smernica Európskeho parlamentu a Rady 2000/12/ES z 20. marca 2000 o začatí a vykonávaní činností úverových inštitúcií (Ú. v. ES L 126, 26.5.2000, s. 1). 6 Ú. v. ES L 275, 27.10.2000, s. 39.